Ubuyobozi bw'ishuri ryigisha gukanika ibinyabiziga, EMVTC Remera ryo mu mujyi wa Kigali burahamya ko abanyeshuri 260 barirangijemo badateze kubura umurimo.
Ku ya 14 Kanama 2016 nibwo iri shuri ryahaye impamyabumenyi abarirangijemo ku nshuro ya gatatu, barimo abize imyaka 3, abize umwaka umwe n'abize amezi atandatu.
Umuyobozi w'iri shuri Nshimiye Jacques avuga ko nubwo bamaze imyaka itatu gusa, abanyeshuri bahavana ubumenyi buhanitse ku buryo nta waharangije ubura umurimo.
At:" Ishuri ryacu abanyeshuri bakaryitabira kandi no ku isoko ry'umuriro bakagaragaza umusaruro."
Nshimiye avuga ko mu kwakira abanyeshuri batavangura, ahubwo ko buri wese uzi gusoma no kwandika bamwigisha gukanika imodoka kuzitwara, n'Icyongereza.
Mu muhango wo gutanga izo mpamyabumenyi, Depite Bamporiki Edouard yasabye urubyiruko rurangije muri EMVTC kutazirara mu biyobyabwenge ahubwo bagatekereza imishinga ifatika, bakabyaza amahirwe yo kwiteza imbere leta y'u Rwanda iha urubyiruko.
Ati "Nimugira icyerekezo Leta abafitiye umugambi mwiza wo kubafasha mu iterambere ryanyu ndetse n'Igihugu. Uzishora mu biyobyabwenge azasigara abandi bashaka kubaka igihugu bakomeze iterambere ryabo kandi Leta ibafashe"
Yababwiye ko umuntu wese ufite intego atera imbere, ariko byose bigaterwa n'imyitwarire ye. Yitanzeho urugero, avuga ko yavuye kure aho bari batuye muri nyakatsi umuryango wose urara mu cyumba kimwe, ariko ubu akaba atuye mu gipangu gifite ubwinjiriro butatu.
Bamwe mu bahawe impamyabumenyi baganiriye n'Imvaho Nshya bahamije ko bamaze kubona imirimo bakiri ku ntebe y'ishuri kubera ubunararibonye bafite butuma abafite amagaraji babasamira hejuru.
Kuva ishuri ryatangira muri 2013, EMVTC Remera imaze kwakira abanyeshuri barenga 800, abagera kuri 587, barangije bahawe impamyabushobozi
Indege nshya yiswe 'Umurage' yaraye itashye mu Rwanda ku wa 1 Ukuboza 2016 igaragaza umwihariko mu miterere n'ubwiza bibereye amaso. Ikigo RwandAir cyakiriye iyi ndege 'Airbus 330-300' ifite (...)
Mu rwego rwo gukomeza kongerera ubumenyi abapolisi, ejo icyiciro cya kabiri cy'amahugurwa y'ubuyobozi bwa sitasiyo za Polisi cyarangijemo abapolisi 60 ku Ishuri rikuru rya Polisi (NPC) riri mu (...)
Mu gihe tariki 28 Ugushyingo buri mwaka hizihizwa umunsi w'ibonekerwa i Kibeho mu karere ka Nyaruguru, abaturuka hirya no hino baba bitabiriye uyu munsi mukuru, batangaza ko umutekano basanga mu (...)
Ubushinjacyaha bw'u Rwanda bwasabye Urukiko Rukuru rw'u Bufaransa ubufatanye mu gukurikirana abasirikare b'Abafaransa bakurikiranyweho uruhare bagize muri Jenoside yakorewe Abatutsi muri Mata 1994. (...)
Leta y'u Rwanda yagaragaje ko iterwa ishema no kuba ibiribwa byinshi bitunze abaturage biva muri bo, ibindi bikeya akaba ari byo biva mu mahanga. Mu nama mu nama nyungurabitekerezo ku isano iri (...)